Tip Penjagaan Daisy Supaya Tak Putus Berbunga

Daisy adalah tanaman berbunga yang mempunyai pelbagai rona bunga yang menarik dan sering menjadi pilihan peminat dekorasi taman berkonsep kedesaan. Ramai beranggapan, Daisy Afrika atau nama saintifiknya Gerbera jamesonii merupakan tanaman bermusim.

Ini disebabkan, ia perlu diganti selepas selesai berbunga dan mempunyai jangka hayat yang sekejap. Tidak kurang juga, pokok daunya merimbun tapi tidak berjaya menghasilkan bunga. Sebenarnya, cara atau teknik penyelengaraan yang salah menyebabkan tanaman ini cepat mati atau mudah rosak. Berikut, 5 tip penjagaan yang WAJIB anda lakukan untuk memastikan daisy yang ditanam tahan lebih lama dan sentiasa berbunga:

1. Ramai melalukan teknik sirama yang salah dan ini antara faktor utama menyeabbkan daisy cepat mati dan mudah dijangkiti penyakit. Siraman yang berlebihan akan menyebabkan jangkitan kuman terutamanya pada pangkal pokok mudah berlaku. Akar mula masam dan gagal menghasilkan tanaman yang sihat. Di samping itu juga, siraman yang di lakukan terus ke atas pokok akan merosakkan kudup bunga yang baru. Sebaiknya, siraman daisy perlu dilakukan terus ke permukaan tanah atau pangkal tanaman.

2. Siraman pun, tak boleh di lakukan dalam kadar arus yang laju. Ia juga boleh menyebabkan kerosakkan pada tanaman

3. Harus di ingat juga, siraman perlu dilakukan di waktu pagi melainkan di musim panas dan pastikan medium tanaamn dalam keadaan kering ketika siraman seterusnya dilakukan

4. Untuk tujuan pembajaan, pastikan ia di tabur dalam jarak 3-5 inci dari pangkal tanaman. Jika pangkal terkena baja, ia akan menyebabkan tanaman panas dan tanpa awatan ia mula mengering dan mati. Jika anda mengesan tanaman anda mengalami masalah tersebut, bersihkan baja dari pangkal tanaman, dan lakukan siraman sehingga baja yang tersisa larut

5. Daisy merupakan tanaman berbunga. Sudah pasti, jenis tanaman berbunga ini memerlukan cahaya matahari untuk menghasilkan bunga. Sama seperti daisy, tanaman ini memerlukan cahaya matahair terus terutamanya di waktu pagi. Namun, pastikan jika cahaya matahari yang diterima terik, ia membahayakan tanaman

Apa yang anda lakukan dengan air rebusan selepas selesai memasak. Mesti buang, kan? Tahukah anda bahawa air rebusan tak kira lah anda merebus apa sekali mempunyai kandungan dan zatnya yang tersendiri. Sebenarnya, ada sebahagian air rebusan tersebut berguna dan membantu tumbesaran tanaman anda. Ini bermakna, secara tidak langsung penggunaan air rebusan pada tanaman ini menjadi booster atau baja. Antara air rebusan yang sesuai digunakan dan berkhasiat untuk tanaman adalah seperti berikut:

Air yang digunakan untuk merebus telur mengandungi kalsium yang tinggi. Kalsium amat diperlukan untuk memastikan tumbesaran sihat struktur pokok.

Tanaman juga memerlukan zat iron. Air rebusan bayam bukan sekadar memberi zat airon yang diperlukan oleh tanaman, malah mengandungi kadar potassium yang tinggi

Pasta yang telah direbus akan meninggalkan sisa kanji di dalam air. Kanji adalah antara kandungan yang sesuai untuk membaik pulih kondisi tanah.

Walaubagaimanapun, air rebusan perlu dibiarkan sejuk sepenuhnya sebelum digunakan pada tanaman. Anda perlu siram air rebusan tersebut terus di atas tanah sekitar tanaman. Yang paling penting, pastikan ia tidak mengandungi minyak, kandungan garam, perasa dan pewarna tiruan. Jika tidak, ia akan merosakkan tanaman.

Sumber: https://www.rd.com

Nak upah kontraktor untuk basmi anai-anai memang makan ribuan kosnya. Tapi, orang dulu-dulu ada teknik paling mudah dan bajet tapi mujarab.

AIR KAPUR MASAKAN/SIRIH

Ini adalah petua orang dulu-dulu dan digunakan secara meluas. Ia disebabkan bahan ini mudah diperolehi dan murah. Kapur dikatakan bersifat panas dimana ia menjadikan air yang dibancuh bersama kapur akan membakar kulit anai-anaiyang nipis dan lembut. Anda hanya perlu bancuh kapur bersama air dan siramkan pada sarang anai-anai atau pada permukaan yang menjadi laluan. Pastikan permukaan yang disran basah sepenuhnya

DAUN TEMBAKAU

Anda perlu mencampurkan daun tembakau kering dengan air dan biarkan semalaman. Air rendaman tembakau tersebut boleh disiram atau smebur terus pada sarang dan lauan anai-anai. Kandungan Nicotine didalam daun tembakau membantu untuk menghalau anai-anai disekitar kediaman anda. walaubagaimanapun, teknik ini memerlukan kos sedikit tinggi berbanding penggunaan kapur

Kacang tanah adalah tanaman yang boleh dikatakan mudah untuk ditanam. Namun, untuk menghasilkan kacang tanah yang banyak dan berkualiti agak sukar. Sebenanrya ia memerlukan teknik dan tekniknya tidaklah terlalu sudah. Nak tahu macam mana nak tanam kacang tanah denagn teknik yang betul, apa kata kita ikut cara Norainizam Nizam ini.

1. Penyediaan tanah dan  batas
Tanah yang terbaik untuk penanaman kacang tanah ialah dari jenis yang berpasir. Kacang tanah boleh tanam di dalam pasu atau polibeg tetapi lebih mudah untuk diuruskan di atas batas. Ini kerana, tanaman kacang perlu kerap melakukan tambakkan terutamanya pada sulur yang baru kelur. Disamping itu juga, bekas atau batas tanaman kacang tanah perlu bersih dan tidak mempunyai sebarang rumpai untuk mengurangkan masalah kekurangan nutrien yang boleh merencatkan pertumbuhan dan hasil kacang tanah.

2. Penyediaan benih kacang tanah
Benih yang berkualiti boleh diperoleh dari kacang yang segar atau yang baru di tuai. Kupas kulitnya dan ambil biji kacang didalamnya. Sebelum semai biji benih kacang tanah, pastikan batas terhindar dari semut kerana ia merupakan perosak utama biji benih. Semut suka makan kacang tanah. Jika menggunakan kacang tanah yang dibeli dipasaran, ia perlu direndam 2-3 jam. Hanya biji benih yang tenggelam sahaja di ambil untuk semaian. yang terapung bermakna biji kacang tanah tersebut telah rosak

3. Penyediaan lubang tanaman
Sediakan lubang tanaman sedalam 1 1/2 inci dengan jarak 3/4 kaki atau sejengkal setengah bagi setiap lubang. Isi 4-5 biji benih kacang tanah bagi setiap lubang dan timuskan dengan tanah

4. Pembajaan
Sebaiknya gunakan baja organik. Selesai penyedaiaan batas, taburkan baja organik dan biarkan 1 hingga 2 minggu sebelum di semai biji benih. Pembajaan berikutnya boleh dilakukan selepas 30 hari semaian. Selepas 30 hari semai, pokok kacang tanah dah mula bercambah dan telah mencapai ketinggian 4-5 inci. Apabila pokok sudah membesar, cara pembajaan adalah dengan menyelak dan taburkan baja antara pokok. Selepas tabur, siraman perlu dilakukan segera. Pokok kacang tidak memerlukan pembajaan yang kerap.

5. Siraman
Penyiraman bergantung pada keadaan cuaca. Seeloknya 2 kali sehari. Perlu diingat jika medium tanaman yang digunakan berpasir, penyiraman perlu dilakukan lebih banyak ketika musim panas. Ini kerana, medium tanaman jenis pasir lebih cepat menyerap air namun tidak mengekalkan kelembapan dalam tempoh yang lama. Ketika musim panas, siraman yang dilakukan hanya berupaya melembapkan permukaan tanah. Namun, bahagian dalamnya masih kering. Jadi perlu lebih lama menyiram

6. Penggunaan racun serangga
Kacang tanah tidak mempunyai sebarang ancaman serangga perosak utama. Hanya masalah smeut dan tikus yang memakan kacang.

7. Tuaian
Kacang tanah sudah boleh dituai apabila mencapai tempoh 90-100 hari. Petanda kacang tanah anda sudah sedia di tuai juga boleh dilihat apabila daunya yang lebat mula kering dan gugur. Daun dibahagian atas atau pucuk pula kelihatan kekuningan.


Ini Teknik Betul Basuh “Comforter” Tebal Guna Mesin Basuh Di Rumah

Ramai antara kita yang memilih untuk hantar toto atau comforter ke dobi kerana beranggapan toto yang tebal pastinya leceh untuk dicuci.

Tak perlu lagi anda susah-susah angkat keluar/masuk kereta toto yang berat tu.

Lihat caranya :

CARA BASUH COMFORTER/ TOTO

Dulu selalu pakai cara A. Namun selepas jumpa cara basuh comforter/toto/selimut dengan betul itu hari, sekarang saya guna cara B pula. Katanya dobi pun basuh macam ni.

Kenapa? Untuk elak material comforter dari rosak. Tak mahulah terburai isinya atau terkoyak apabila habis proses basuhan nanti kan. Hurm. Mungkin ada betulnya juga.

Caranya mudah ya amat.

1. Gulung gulung dulu sebelum masuk mesin

Gulung ikut saiz mesin. Saya guna mesin 8kg

2. Pastikan masuk secara menegak seperti dalam gambar B.

3. Letak bahagian kotor dibahagian luar gulungan untuk pembersihan lebih efektif.

Hasilnya, memang bersih dan material tak rosak. Perlu letak cecair pencuci lebih sikit.

Apapun ini sesuai untuk kotoran minor sahaja.

Jika ada sebarang najis atau kotoran melampau perlulah dibersihkan terlebih dahulu. Selepas itu, baru boleh masuk mesin. Taknak masuk mesin pun tak mengapa. Lambatlah sikit keringnya nanti. Terpulang.

.
Kalian pula guna cara yang mana. A atau B?

Setiap individu mempuyai kediaman idaman dengan citarasa masing-masing. Namun atas beberapa faktor, mungkin ada perkara yang tak dapat direalisasikan. Kekangan masa dan bajet menjadi antara sebab cita-cita kita ditangguhkan terlebih dahulu. Tetapi itulah hikmah PKP ini, macam-macam idea kreatif yang timbul, menjadikan segalanya mustahil.

Seperti yang dilakukan lelaki ini, DIY sendiri kolam mandi untuk anak-anaknya. Walaupun tak boleh keluar rumah, si kecil tetap ada aktiviti nak buat. Ibu ayah pun boleh join.

Kolam DIY sempena PKP. Baru tak bosan anak-anak.
PKP lajak lagi 2 mngu punya pasai abah hampa DIY kolam bagi kat hampa mandi….

BAHAN YANG DIPERLUKAN

p/s : Kos keseluruhan RM130 – RM160, mengikut harga semasa di hardware kawasan rumah masing-masing.

Kredit: Zul Mus

Gaya dekorasi moden bohemian, suasana rumah pasti tidak akan menjemukan. Hiasan dalaman gaya bohemian ini semakin mendapat tempat di kalangan masyarakat kita.

Meraikan tekstur dan warna yang tidak terikat dengan sebarang peraturan hiasan tertentu konsep dekorasi bohemian chic tidak selalu kelihatan elegan namun dengan menerapkan konsep ini, suasana rumah pasti lebih ceria.

Transformasi rumah teres setingkat ini begitu mencuri pandangan mata. Kediaman yang dimiliki oleh pasangan muda yang terletak di Kuantan ini diberikan nafas baru. Berinspirasikan stail Bohemian Chic, sentuhan dekorasi merangkumi elemen natural, warna sederhana serta pelbagai tekstur.

SEBELUM RENOVASI (KEADAAN ASAL KEDIAMAN)

SELEPAS RENOVASI

Berikut dikongsikan tip bagi merealisasikan gaya dekorasi bohemian:

GUNAKAN TUMBUHAN HIJAU

Gunakan tanaman hijau pada ruang tertentu dalam kediaman anda. Penggunaan tumbuhan hijau mampu memberikan impak warna dalam dekorasi ini. Elemen alam menjadi sebahagian konsep bohemian. Pilihan lain, anda boleh gunakan tumbuhan hijau dalam pasu atau yang digantung sama ada yang segar atau pun plastik.

PILIH PERABOT YANG MENGGUNAKAN MATERIAL ALAMI

Perabot yang diperbuat daripada rotan seperti buluh sangat popular dan malar segar. Gunakan untuk hiasan dalaman anda selain ia mudah dipadankan dengan pelbagai warna.

PELBAGAIKAN MOTIF

Konsep bohemien juga mementingkan elemen motif pada perabot dan aksesori. Bagi memaksimumkan gaya itu, pilih corak dan motif berbeza pada karpet, langsir, sarung kusyen, selimut dan sebagainya.

SUSUNAN LUKISAN PADA DINDING

Gantung lukisan di dinding. Susunan lukisan juga tidak perlu mengikut kebiasaan malah adalah lebih baik saiz bingkai yang dipilih juga berbeza-beza.


(VIDEO) Ramai Tak Tahu Periuk Non-Stick Antara Punca Penyakit Barah, Ini Sebabnya

Semua orang tahu akan kepentingan makanan yang berkhasiat. Tapi ramai yang tidak sedar dan tidak tahu bahawa peralatan yang digunakan untuk menyediakan makanan berkhasiat juga sesuatu yang penting. Walaupun anda menggunkan bahan yang organik, dari sumber yang segar berkhasiat serta terhindar dari sebarang racun dan pengawet, Ia juga bakal menerima kesan yang buruk jika memilih peralatan memasak yang salah

Oleh itu, anda wajib tahu apakah peralatan masakan yang terdapat di dapur anda yang membahaya dan mengundang toksik di dalam makana. Jika dah tahu, lepas ini anda perlu elakkan dari menggunakan peralatan tersebut Umum tahu bekas plastik, pinggan yang bercorak atau berwarna membuat anda terdedah kepada bahan toksik. Tapi tahukah anda bahawa periuk atau kuali non-stick yang terdapat di dapur menyebabkan anda lebih terdedah kepada bahan bertoksik di dalam makanan?

Periuk non-stick atau tidak lekat sentiasa menjadi pilihan bagi anda yang cuba mengurangkan penggunaan minyak dalam masakan. Peralatan masakan non-stick ini juga dikenali sebagai Teflon. Setiap perkakas masakan teflon dilengkapi lapisan PTFE atau Polytetrafluoroethylene. Ia merupakan lapisan plastik polimer yang mudah membebaskan toksik apabila tertdedah kepada kepanasan haba 572oF.

Kesan toksik ini akan menyebabkan penyakit yang diberi nama Teflon Flue. Pesakit akan mengalami suhu tinggi di dalam badan dan pening kepala. Ini kerana, kesan toksin yang terbebas di dalam makanan ketika menggunkan perkakas teflon menyerang sistem paru-paru. Selain itu juga, pesakan akan berasa sesak nafas dan ruang dada yang sempit hingga menyebabkan batuk.

Satu lagi bahan kimia yang digunakan untuk membentuk dan menghasilkan peralatan memasak taflon adalah PFOA atau Perfluorooctanoic asid atau C8. Bahan toksik ini akan kekal mendiami tubuh kita dalam satu tempoh yang lama jika ia terbebas di dalam makanan.

Kesan menunjukkan kandungan toksik ini yang terpendam di dalam badan menjadi salah satu pencetus kepada beberapa penyakit kronik seperti kanser payu dara, Prostate dan kanser ovari

Walaupun terdapat kajian menunjukkan bahawa kandungan PFOA hanya sedikit di dalam peralatan masakan teflon dan tidak mengancam kesihatan manusia, kandungan toksik ini boleh dijumpai di dalam peralatan dan bahan lain yang anda gunakan secara harian antaranya ialah air minuman.

Oleh itu, sebaiknya kurangkan pendedahan diri kepada bahan toksik ini. Sebagai pilihan, apa kata anda gunakan peralatan masakan yang di lapisi atau diperbuat daripada granit atau cast-iron. Kedua-dua bahan ini tidak membebaskan sebarang toksik walaupun dalam suhu yang amat panas.

Sumber: https://mommingschool.com

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga

Apabila pakaian seperti baju dan seluar yang berwarna sudah diguna pakai dalam satu jangka tempoh masa yang lama, sudah pasti warna pada fabrik pakaian anda sudah kian menjadi pudar dan lusuh.

Meski warna pada fabrik tersebut telah menjadi pudar dan tidak lagi seperti asal, adakalanya pakaian ini masih berada dalam keadaan baik dan masih lagi boleh diguna pakai.

KIni, ada satu rahsia dan kaedah yang boleh anda lakukan bagi mengembalikan warna pada fabrik pakaian anda yang sudah lusuh kembali berseri seperti baharu.

Apa yang cuma anda perlu lakukan adalah hanya mencuci pakaian tersebut dengan sabun pencuci ‘ajaib’ keluaran jenama Perwoll Renew ini.

Sabun pencuci ‘ajaib’ ini dipercayai berkesan untuk mengembalikan fabrik pakaian yang sudah lusuh dan pudar kembali berseri dengan hanya satu cucian sahaja.

Foto: Facebook Pemburu Tiket Murah

Kehadiran cicak di dalam kediaman bukan lah sesuatu yang comel. Sisa tinggalannya paling merimaskan. Silap-silap boleh kena sakit jantung sebab terperanjat tiba-tiba ia keluar tah dari celah mana.

Ini cara-cara mudah yang boleh anda lakukan untuk mengatasi kehadiran cicak di dalam kediaman anda.

1. Guna kulit telur
Letak atau susun kulit telur yang telah dibersihkan di kawasan atau tempat yang berpotensi menjadi laluan cicak. Petua ini kerap digunakan oleh nenek moyang kita dahulu. Mungkin sebab cicak tak suka bau kapur yang terhasil dari kulit telur.

Seperti di masjid biru istanbul, memang agak sukar untuk membersihkan setiap inci ruang dalam masjid yang besar. Untuk mengatasi masalah najis cicak tersebut, kulit telur dihancurkan menjadi serbuk dan dicampur ke dalam cat.

Tapi kulit telur tersebut harus diganti dengan setiap bulan.

2. Serbuk kopi
Campurkan serbuk kopi bersama tembakau. Gaul rata. lebih mudah cincang sikit tembakau untuk memudahkan proses berikutnya.

Ambil batang mancis atau pencungkil gigi dan sapu kan sedikit gam. Lekatkan adunan kopi dan tembakau tadi pada bahagian yang telah dialiskan gam kemudian letak di dalam ruang yang menjadi rumah cicak seperti almari.

Nanti mati lah cicak tu kalau dah makan tembakau tadi. Kopi tu hanya nak menarik perhatian cicak sahaja.

3. Bawang
Perasan tak Orang Putih suke gantung bawang kat tingkap. Sebenar Nya selain untuk tujuan pengeringan, bawang merah dan bawang putih mampu mencegah cicak masuk rumah.

Cicak tak suka bau bawang terutamanya bawang putih. Selain digantung pada tingkap, boleh juga anda hasilkan pati bawang. Kisar bawang tersebut dan tapis kan. Sembur jusnya di kawasan laluan cicak. Cuma anda tahan atau tidak je lah bau bawang tu.

4. Lada hitam
Bancuh lada hitam bersama air suam dan biarkan dalam 1 jam. Kemudian ditapiskan dan masukkan air rendaman tadi kedalam botol penyembur.

Sembur air lada hitam tadi di kawasan laluan cicak. Ada juga yang sarankan campur dengan serbuk cili. Tapi IMPIANA khuatir bahaya kepada isi rumah anda pula tambahan serbuk cili tadi boleh meninggalkan kesan kotoran pada tempat yang disembur.

5. Perangkap gam
Perangkap gam atau paper trap paling mudah didapati. Selain kegunaannya untuk menangkap lalat, ia mampu memerangkap cicak.

Tampal paper trap pada bahagian lampu dan bucu siling. Kalau cicak lalu ia akan terperangkap dan anda lebih mudah membuang bangkai cicak yang telah melekat.

6. Air sejuk
Sembur air sejuk pada cicak. Tapi anda perlukan air yang betul-betul sejuk berais. Bila terkena air sejuk tersebut, ia akan melumpuhkan pergerakkan cicak.

Bila dah jatuh dan tak boleh gerak, apa lagi SMASH IT.

7. Sos Tabasco
Campur sos tabaso bersama air dan masukkan dalam botol penyembur. Sembur belakang almari dan rak. Jangan guna pada dinding ananti nampak kotor. Baunya yang tajam tak di gemari oleh serangga perosak di dalam rumah termasuk cicak dan tikus.


Petua Berkebun Dulu-dulu Untuk Cegah Serangga Perosak Tanaman

Zaman nenek moyang kita dahulu mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

MASALAH 2: SERANGAN SIPUT

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200

Kuala Lumpur, 28 Ogos 2019-Epson memperkenalkan 3LCD laser projector yang berupaya memberi pengalaman lebih hebat daripada menonton TV di rumah. Di reka khas buat anda peminat filem, Epson EF-100B dan EB-100W yang bersaiz kompak merupakan laser projector bersaiz kompak pertama dunia dengan kelebihan yang menarik serta mudah untuk dipasang

Dengan rekaan yang kompak dan gaya minimalis, projector mudah alih ini direka dengan gaya tersendiri dan sesai dengan apa juga gaya dekorasi kediaman. Pengalaman menonton dapat dinikmati dengan gaya yang sangat selesa sama ada di ruang tamu, bilik tidur atau di pancarkan terus pada siling kediaman kerana ia turut dilengkapi dengan keupayaan sudut oadang 360 darjah.

Memilih untuk membuat sendiri kabinet dapur adalah satu cabaran yang cukup hebat bagi yang mungkin tidak ada basic dalam pertukangan. Tetapi lelaki ini gigih untuk meyiapkan sebuah kabinet dapur bagi melengkapkan ruang dapur untuk ratu hatinya. Jika membaca latar belakang Dauz Zeze ini beliau mempunyai pengalaman dalam kerja tangan ini kerana dia pernah menuntut di IKM Lumut, Perak.

Dengan lukisan tangan untuk rekaan kabinet dapur yang cukup sempurna ini sudah dapat dilihat beliau pastinya mempunyai pengalaman dalam pertukangan dan elektrikal. IMPIANA cukup banga dengan hasil kerja beliau. Jom IMPIANA kongsikan bersama anda pula bagaimana beliau berjaya menyiapkan sebuah kabinet dapur yang lengkap dan sempurna ini.

Cerita Dauz Zeze:

Alhamdulillah siap jugak kabinet dapur pkp 3.0 hehe. semuanya buat sendiri dari design sampailah pada pemasangan.dari sekecik2 brg mcm skru smpai la papan melamine board ni pun semua beli dkt shopee.bg je ukuran & kuantiti papan yg kita nk pakai.zaman online ni semua main oder je.nk kata senang sgt buat kabinet ni pun xjugak tp yg penting kena rajin dan byk bersabar hehe.tambah2 rumah yg ada anak kecik mmg kena ada tahap kesabaran yg tinggi sbb semua kerja2 buat dkt ruang tamu haha.semua blajar dari youtube dan google je.ni pun first time main kayu,last buat projek kayu masa form 1 buat tempat sangkut kunci .tp Alhamdulillah la ada jugak rupa kabinet dapur ni.kos utk buat kabinet ni total lebih kurang rm900++ la jugak.kos tu utk buat 2 kabinet.kabinet panjang size 210cm x 80cm & satu lg 80cm x 40cm nk letak atas peti ais.kalau panggil org kabinet xpasti harga market skrg tp bg yg mana ada kewangan lebih & xnk pening kepala upah je org hehe.yg mana nk try buat sendiri kt bawah ni ada simple tutorial & link shopee utk beli brg.

Hmmmm…. apa kata anda? Dah baca apa Dauz cerita macam mana nak buat kabinet dapur DIY ni? Kalau nak seribu daya kalau tak nak seribu dalih.

Mula2 kena ada design. buat design ikut panjang dan tinggi kabinet mengikut kesesuaian dapur sendiri. Lepastu kena kira ukuran papan dan barang2 nk pakai.kena ingat tebal papan melamine ni 15mm. so kena ambil kira ukuran tu dlm design takut oversize pulak.kalau silap size boleh potong sendiri tp nnti jadi xcantik la sbb bila potong dah xde la laminated putih balut papan tu.tp kalau lepastu nk wrapping dgn wallpaper xde masalah.

Ini contoh papan melamine yang siap laminate putih di semua sudut.

Papan dah smpai boleh la try susun-susun dulu mmacam main lego

Untuk tutup belakang kabinet tu just guna papan playwood je. Yang ni playwood tebal 3mm size 4ft x 8ft dijual pada harga rm28 sekeping.potong mengikut size kabinet dan wrapping dgn wallpaper sebelum paku. playwood ni beli dkt hardware area rumah je.

Dah siap skru semua boleh la start wrapping. Macam-macam design dan warna wrapping ada jual dekat shopee. Pilih je yang mana berkenan. Nak tukar warna kabinet setahun sekali pun boleh.

Ni hasil pintu yang dah siap buat frame dan wrapping. Nak hasil yang kemas dekat setiap bucu sudut dlm frame tu guna dryer utk panaskan wallpaper tu sambil tekan.

Orkid tanaman berbungayang memang diminati ramai disebabkan warnanya yang menarik. Tapi tak semua berjaya memastikan koleksi orkid mereka tahan lama. Kalau ada pun, masalah lain pula yang berlaku iaitu orkid kedekut bunga.

Baja orkid memang mahal. tapi, tak perlu risau, anda sebenarnya boleh hasilkan baja organik untuk orkid dari sisa bahan dapur iaitu kulit bawang dan kulit kentang. Nak tahu caranya, boleh tonton video yang disediakan


Ini Cara Hasilkan Baja Dari Surat Khabar Lama Untuk Tanah

Ya, benar. Surat khabar merupakan elemen karbon yang boleh dijadikan kompos. Jika di rumah anda mempunyai banyak akhbar lama, boleh lah cuba komposkan ia. Jika tempat kerja anda banyak shredded paper, jangan dibuang, ambil dan kitarlah menjadi kompos yang berguna pada tanah dan tanaman.

Surat khabar Ini sebenarnya merupakan sumber yang tinggi kandungan karbon. Jadi ia memang sesuai dijadikan bahan untuk proses pengomposan. Cuma perlu ditambah kandungan Nitrogen supaya ia dapat menjalani proses pengomposan yang sempurna.

KAEDAH PEMBUATAN

1. Carikkan/koyakkan sebanyak 1 kg surat khabar (yang sudah siap ‘shred’ boleh teruskan pada next step).

2. Rendamkan surat khabar tadi di dalam air tanpa klorin. Biar kan keseluruhannya meresap dengan air.

3. Angkat dari rendaman dan toskan supaya kelembapan 50%-60%. Kalau boleh jangan bagi ada yang menitik bila diperah.

4. Gaulkan dengan apa-apa jenis tinja seperti lembu, kambing, ayam, arnab. Gunakan tinja dengan jumlah 1 kg untuk digaulkan bersama dengan surat khabar tadi (gunakan nisbah C/N 1:1). Gaul sehingga ‘sebati’. Time ni boleh semburkan EM atau apa-apa bahan yang mengandungi bakteria baik untuk mempercepatkan proses pengomposan.

5. Perap selama 3 minggu. Tapi perlu buat pemantauan juga sepanjang proses pengomposan, balikkan atau ‘turning’ kompos sekurang-kurangnya seminggu sekali.

6. Bila kompos sudah matang dan sedia untuk digunakan. Anda boleh lah gunakan ia pada semua jenis tanaman. Cacing sangat suka pada kompos ini dan ada yang membuat vermikompos menggunakan proses yang sama seperti ini.

Vertical landscape selain menjadi elemen menarik sesebuah landskap, ia juga merupakan ruang tambahan bagi anda yang memiliki kawasan yang terhad namun ingankan kehijauan. Selain vertical landscape, trellis juga punya manfaat yang sama. Selain itu juga, kebiasaanya ia digunakan sebagai habitat tanaman menjalar.

Bagi anda yang mempunyai kebun atau kitchen garden, selain penyediaan struktur seperti pergola sebagai sokongan untuk tanaman menjalar seperti kacang panjang, petola, timun dan sebagainya trellis juga merupakan pilihan terbaik

Namun yang menjadi masalah apabila trellis yang dibina bersebelahan dengan dinding solid atau tembok pagar. Mesti bahagian yang berhampiran dinding menyukarkan anda untuk capai. Jadi, jika terdapat sayuran yang perlu tuai atau tanaman yang memerlukan penyelenggaraa, ia terpaksa diabaikan

Namun pekebun bandar dari Thailand ini mempunyai solusi tersendiri iaitu dengan membina trellis yang dilengkapi dengan engsel untuk memudahkan ia menuai sayuran yang terletak di bahagian yang sukar dicapai

Pemilik telah menanam remayung pada trellis 1.2m x 2m. Remayung adalah sejenis tanaman seakan bayam tetapi ia menjalar dan membiak dengan cepat.

Untuk mengikat struktur agar bediri tegah dan kukuh, pemilik telah menggunakan hook mudah alih atau Turn Buckle yang telah diletakkan pada dinding berhampiran. Apabila tiba masa untuk menuai atau melakukan penyelenggaraan pada bahagian yang sukar dicapai, buka kan sahaja bahagian hook.

penghargaan: hunsa.siamtodaynews.com

Susu, bukan sahaja bagus untuk tubuh manusia sahaja. Tapi tahukah anda, ia juga antara sumber terbaik untuk membekalkan sumber kalsium untuk pertumbuhan tanaman. Selain itu juga, ia mengandunggi protin baik, vitamin B, glukos yang diperlukan oleh tanaman dan membantu mempertingkatkan daya tahan terhadap serangan penyakit.

Kekurangan kalsium akan menjadikan tanaman yang tumbuh bukan sahaja membesar secara tidak normal, malah tidak upaya menentang ancaman penyakit. Namun, penggunaan susu sebagai baja untuk tanaman pun ada risiko. Antaranya:

1. Penggunaan yang terlalu banyak atau berlebihan akan menyebabkan bakteria di dalam tanah rosak. Disamping itu, medium tanaman akan menjadi busuk. Secara tidak langsung, ia akan menjejaskan pertumbuhan tanaman

2. Apabila susu tidak dihadap sebaiknya oleh tanaman dengan cepat, ia akan menggalakkan pertumbuhan kulat pada permukaan tanah dan semut

3. Terdapat beberapa aduan yang mendedahkan, susu tepung yang digunakan untuk membaja tanaman menyebabkan akar pokok mereput dan rosak

Oleh itu, jika memilih membaja tanaman dengan susu sebaiknya gunakan susu segar tanpa pengawit. Jumlahnya bergantung kepada saiz tanaman. Untuk pokok sayuran seperti tomato, cili dan terung yang telah matang, siramkan 1-2 sudu susu segar terus pada pangkal tanaamn.

Pokok cili ni, nak tanam memang mudah. Tapi nak menjaganya sangat rumit. Mudah terdedah kepada penyakit dan virus. Sebab tu harga cili di pasaran mahal. Nak pastikan cili berbuah lebat, sudah pasti baja menjadi peranan utama. Tapi, tak perlu guna baja yang mahal-mahal pun.

En Izham Alias ada berkongsi petua untuk tanam cili supaya berbuah lebat dan tahan penyakit di dalam group Kebun Bandar: jom tanam sendiri

CARA BUAT PENGGALAK TANAMAN UNTUK POKOK CILI

Bahan:

Belacan – 100g
Gula molases / gula merah – 100g
Air tanpa klorin (air hujan, air perigi, tapisan) – 500 mL

Cara-cara:

Rendam belacan di dalam bekas berisi air 500 mL. Kacau sehingga larut.
Kemudian masukkan gula merah / molases. Kacau sehingga sebati.
Tutup dengan kain kasa bekas tersebut.
Peram selama sebulan.
Selepas diperam, kacau dan tapis. Ambil pati penggalak tersebut.

Cara guna:

10 mL pati + 2 L air biasa
Sembur pada daun, batang, dan tanah waktu pagi sekitar 7am-10am, seminggu sekali
Selain pokok cili, penggalak tanaman ini boleh disembur pada tanaman lain seperti pokok tin, sayuran, dan pokok mulberi.

tip lain untuk cili berbuah lebat

2. Buat kawalan serangga secara berkala dan mesti disiplin. Seminggu sekali mesti sembur. Saya jimatkan masa dengan campur booster untuk gemukkan tanaman dengan bahan kawalan serangga terus. Senang.

3. Pembajaan boleh sama ada organik atau baja bebentuk cecair. Tapi dalam pengalaman saya, penggunaan baja organik lebih melembutkan medium tanah.

4. Jika ada rumput-rumput liar tumbuh, cabut dan buang supaya pokok lebih selasa. Kalau tak, baja tu pergi kepada rumput sahaja.

5. Pastikan juga jarak antara dua pokok (dua polibeg) tidak terlalu dekat supaya ada ruang bagi mengelakkan serangga perosak berkumpul, dan ada ruang pengudaraan yang baik.

6. Pastikan medium tidak terlalu basah kerana akar pokok mudah masam dan reput. Boleh guna hujung jari untuk semak keadaan medium. Tanam sikit sikit, tak berbaloi nak beli alat semak mahal mahal kan. Agak agak jela ya.


Bina Penapis Kolam Sendiri Dengan Menggunakan Pasu Lebih Menarik

Setiap kolam sama ada ia hanya sebagai hiasan atau pun menjadi kolam ikan mempunyai masalah yang sama iaitu kualiti air. Kualiti air adalah antara faktor utama terhadap keseluruhan ekosistem yang terbentuk di dalam kolam. Kalau airnya keruh dan mempunyai kotoran, bukan sekadar tak sedap mata memandang malah mengancam habitat hidup akuatik yang mendiami nya.

Oleh itu, Untuk pastikan air kolam sentiasa dalam keadaan bersih sistem tapisan perlu diambil berat. Terdapat pelbagai rekaan sistem tapisan kolam di pasaran. Sama ada yang mahal dan murah. Setiap satunya fungsi adalah sama cuma kekerapan penyelenggaraan dan kualiti air yang dihasilkan menjadi perbezaan.

Tapi kali ini, LAMAN Impiana nak ajak anda untuk cuba membina sendiri sistem tapisan di dalam pasu. Berbanding menggunakan kotak atau tong khas yang berwarna hitam , adalah lebih baik gunakan pasu supaya ia kelihatan lebih menarik dan tak adalah nampak sangat macam penapis kolam.

Bahan-bahan:

Pasu plastik berukuran 47cm
25mm flexible hose
Penapis plastik (ikut saiz lantai pasu)
Span atau scrubbies secukupnya
1 biji 40mm U-bend kit paip
1 biji 40mm shower drain
1 biji 25mm double-end penyambung paip
3 biji 22mm penyambung paip “L”
1 biji 40mm tank overflow outlet
2 biji 22mm penyambung paip “T”
1 biji 22mm paip inlet tangki
4 batang 18-30mm metal screw-adjust
1 batang paip PVC 22mm x 2 meter
1 peket Bacteria culture untuk kolam
Gam untuk mencantumkan setiap sambunggan

Cara-cara:
1. Dengan menggunakan drill, tebuk lubang pada bahagian lantai pasu untuk pasangkan shower drain

2. Tebuk 2 lubang di kanan dan kiri dinding pasu yang akan berfungsi sebagai inlet dan outlet dan pasang kaki paip untuk kedua-dua kegunaan ini tadi.Untuk outlet, gunakan 40mm tank overflow untuk mendapatkan kelancaran air yang baik.

3. Cantumkan P-Trap pada shower drain dan diikuti dengan U-bend kit seperti dalam gambar. Bahagian ini akan berfungsi sebagai overflow.

4. Bagi mengatasi paip sambungan dari U-bend kit patah atau rosak apabila menerima tekanan air, letakkan klip sebagai sokongan yang disambungkan pada dinding pasu.

5. Bahagian dalam pasu, susun peyambung “T” dan “L” untuk mendapatkan ukuran paip yang diperlukan seperti di dalam gambar dan cantumkan

6. Tebuk sedikit lubang pada penapis sebagai laluan paip.

7. Masukkan paip “T” yang telah disambung pada lubang penapis yang telah disediakan dan letakkan paip panjang.

8. Ukur ketinggian paip panjang tadi yang diperlukan untuk menyambungkan bahagian “T” tadi dengan outlet yang telah di letakkan pada dinding pasu.

9. Sambungkan paip yang di potongkan tadi dengan outlet menggunkan penyambung sesiku atau “L”

10. Susun Span atau scrubbies memenuhi ruang pasu dan pasu anda sedia untuk disambungkan atau dipasang pada elemen air.

Ini adalah keadaan overflow. jika air berlebihan di dalam tangki ia akan keluar. Untuk tugas-tugas penyelenggaraan, paip overflow ini perlu di turunkan.

Sumber: http://www.prior-it.co.uk/

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.

Tampal “Shera Plank” Dekat Pagar Rumah Untuk Privasi, Modal RM 1K. Shera plank ni dah mula diterima ramai. Ia kebiasaanya, digunakan sebagai kemasan untuk menyerupai susunan papan. Kebiasaanya, shera plank ni menjadi pilihan mereka yang ingin mewujudkan gaya kedesaan terhadap dekorasi atau rekabentuk kediaman.

Salah seorang pemilik akaun Facebook, Cik Puan Pae Faez berkongsi idea penggunaan shera plank sebagai penutup sempadan bagi memberi privasi kepada pengunjug hoestay milik nya.

Projek gigih seminggu ni kami buat dekat homestay. Nak naik batu, modal tinggi. Jadi, kita tutup pakai shera je. Total shera plank yang digunakan adalah dalam 37 keping dengan hanya kos RM 1k. Semuanya siap dalam tempoh 5 hari sebab suami buat sorang

Cantik pun cantik. Secara tak langsung, dapatlah idea nak buat ala-ala pagar macam dekat oversea. Tambah lagi order shera plank dan terus design pagar. Secara tak langsung boleh beri privasi pada kolam juga. Walaupun homestay, tapi kami nak bagi tetamu yang menginak puas hati.

Bagi mengisi kekosongan pada cucur atap di ruang anjung, Gantungkan beberapa tanaman berpasu untuk memberi sebuah panorama yang menyegarkan. Selain memilih pasu yang direka khas untuk digantung, apa kata anda DIY sendiri tali gantung yang dihiasa rona ceria benang bulu.

Anda Perlukan:

25 meter Tali cotton
4 gulung benang bulu berbeza warna
Pita pelekat kertas
Pembaris
Gunting
Gam panas
Gunting
Pen

Cara-cara:


Resepi Hormon Penggalak Bunga Hasilnya Betul-Betul Lebat

Selain penggunaan baja kimia yang mudah dan murah didapati di pasaran bagi menggalakkan penghasilan bunga, Apa kata Sahabat Laman cuba resepi mudah hormon telur untuk menggalakkan pokok berbunga.

Bahan-bahan:
5 biji telur ayam
250gm gula merah
350ml yougurt

Cara-cara:
1. Campurkan telur dan gula merah. Gaul perlahan-lahan sehingga gula merah larut
2. Masukkan pula yougurt ke dalam sebatian telur dan gula merah tadi dan simpan di dalam beaks kedap udara. Simpan atau peram bahan selama sebulan

Cara guna:
ambil 2-3 sudu pati telur yang telah siap diperap tadi dan campurkan kedalam 1 liter air. Semburkan pada tanaman

Bila dah bina kolam bukan mudah kita nak sesuaikan ikan dalam rumah baru ini. Ini disebabkan ikan perlu sesuaikan fizikalnya dengan suasana pH kolam, kualiti air dan pelbagai elemen lagi. Jadi jika anda ingin membela ikan hiasan seperti koi, lakukan dulu lima langkah ini untuk mengelakkan ikan mati setelah beberapa hari tinggal dalam kolam. Elakkan anda menanggung kerugian wang ringgit jika ikan mati.

1. Setelah kolam yang dibina siap sepenuhnya, takung air untuk beberapa ketika sekurang-kurangnya dua hingga tiga minggu sebelum sebarang hidupan akuatik diperkenalkan. Ini bertujuan untuk mengimbangi dan menstabilkan keadaan persekitaran kolam yang baru dibina.

2. Kebiasaannya, ikan yang dibeli dari kedai akan diletakkan dalam plastik dengan isian padat oksigen. Rendam plastik yang berisi ikan tersebut di dalam air kolam dan biarkan ia beberapa ketika sebelum ikan baru diperkenalkan di dalam kolam. Secara perlahan-lahan, suhu di dalam plastik berisi ikan akan selari di dalam kolam. Ia salah satu cara untuk mengelakkan dari ikan yang baru dibeli terkejut dan mengakibatkan kematian

3. 10% air kolam perlu diganti setiap minggu untuk mengurangkan kadar penyelenggaraan yang dilakukan. Selain itu ia dapat menjamin kesegaran dan aras air sentiasa dalam keadaan ideal.

4. Bagi mereka yang mementingkan kualiti ikan di dalam kolam, pastikan kandungan pH, ammonia dan nitrat di dalam kolam bersesuaian dengan keperluan ikan. Kandungan nutrien dalam air akan mempengaruhi ciri-ciri fizikal ikan dan biologi proses yang berlaku. Setiap ikan mempunyai keperluan yang berbeza. Oleh itu, dapatkan nasihat dari pakar ketika anda membeli ikan.

5. Sebaiknya, anda tidak digalakkan menggunakan terus air dari tap water untuk mengisi semula kolam kerana ia mengandungi tahap nutrien yang terlalu tinggi terutamanya nitrat. Jika perlu, pastikan air ditakung terlebih dahulu semalaman sebelum ia digunakan di dalam kolam. Ia bertujuan memastikan kandungan nutrien berlebihan yang terdapat di dalam air yang terawat mendap.

Pokok ulam raja adalah sejenis spesies berbunga. Kebiasaan nya, ulam raja yang mempunyai bunga berwarna ungu atau pink dijadikan sebagai ulam. Namun terdapat pokok ulam raja yang berbunga kuning tetapi jarang dimakan sebagai ulam.

Berdasarkan kajian, ulam raja mengandungi 3% protein, 0.4% lemak dan karbohidrat serta kaya dengan kalsium dan vitamin A. Herba ini adalah herba semusim yang boleh mencapai ketinggian hampir 2 meter. Dan mudah dibiakkan dari biji benih. Daun herba ini mengeluarkan bau apabila diramas.

Ulam Raja ini sangat senang ditanam dan boleh tumbuh di halaman rumah atau di dalam pasu bunga. Kaedah penjagaan yang mudah dan tidak memerlukan air yang banyak menyebabkan tanaman ini mudah untuk dibiakkan mahupun membiak sendiri dengan cepat. Ianya sesuai dijadikan sumber sayuran atau ulaman seharian terutamanya bagi mereka yang tinggal di apartment kerana ia amat sesuai ditanam di dalam pasu.

Daun ulam raja telah digunakan secara tradisi sejak ratusan tahun lampau untuk memperbaiki peredaran dan mencuci darah serta untuk menguatkan tulang. Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mengandungi lebih dua puluh jenis bahan antioksida yang telah dikenal pasti. Keupayaan antioksidanya sama dengan 2,400 miligram L-asid askorbik.

Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, Penangkapan (+)- serta asid kripto-klorogenik. Ulam raja berkeupayaan untuk mengurangkan tekanan oksidatif yang berkemungkinan kerana sebahagia nya terdiri daripada kandungan antioksida yang tingg


Cara Paling Mudah Hasilkan Spray Buatan Sendiri Untuk Menghalau Semut

Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membanteras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur seleaps amsak.

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Sumber: https://www.facebook.com/yatieimr

Variasi sofa yang ada memberikan alternatif terbaik untuk disesuaikan dengan gaya kediaman pilihan. Rekaan sofa yang unik dengan cetusan warna menyerlah akan membantu menaikkan seri sesebuah ruang. Sofa yang diletakkan di ruang tamu menjadi lokasi utama penghuni kediaman dan tetamu yang hadir. Di sinilah tempat berkumpul dan bersosial, jadi sofa perlu memiliki ciri tahan lama dan memberikan keselesaan maksimum.

Agar tidak salah membuat pilihan, ikuti tip ini sebelum anda membeli sofa:

2. Sesuaikan dengan tetapan gaya dekorasi keseluruhan ruang dan tempat sofa akan diletakkan. Jika untuk ruang keluarga, pilih sofa dengan kusyen lembut dan tebal. Sofa untuk ruang tamu formal pula mestilah sesuatu yang tampak lebih eksklusif.

3. Ambil perhatian pada bentuk sofa. Ketika duduk, tapak kaki anda harus menjejak ke lantai dan tidak tergantung. Begitu juga dengan kedalaman sofa. Ia haruslah tidak tenggelam apabila anda duduk atau terlalu keras dan memberikan keselesaan pada seluruh tubuh.

4. Pilih sofa dengan fabrik pelbagai warna dan corak untuk mengelakkan ruang tampak bosan.

5. Sofa kulit adalah pilihan terbaik untuk penggunaan dalam jangka masa yang panjang. Ia mampu bertahan lama, selain cantik dan berbaloi dengan wang ringgit yang dilaburkan.

Pernah tak jumpa serangga yang mempunyai kelongsong seperti kuaci tapi permukaannya bertektur pasir? serangga perosak ini bila tiba tempoh dewasanya akan bertukar menjadi kupu-kupu. Kelihatan menarik, namun serangga ini bahaya kepada anda.

Nama saintifiknya adalah Phereoeca Uterella atau lebih dikenali dengan nama kemitep. serangga ini dianggap bahaya disebabkan ia pemakan fabrik untuk meneruskan kehidupan. Sebab itu, kebiasanya serangga ini dijumpi di dalam almari atau timbunan pakaian lama. Untuk membentuk kepompom, serangga ini memerlukan debu, tanah atau pasir. adakalanya, kepomponya terbentuk dari kulit kayu yang lembut. Sebab itu, ia juga dikenali sebagai plaster bageorm.

Serangga ini memerlukan habitat yang lembab. Jenis fabrik yang menjadi ancaman utama untuk dimakan oleh serangga kecil ini adalah seperti sutera, fabrik berbulu dan adakalanya rambut manusia.

UNTUK MENGATASINYA, INI YANG WAJIB ANDA LAKUKAN
1. pastikan almari atau ruang simpanan baju anda tidak lembap
2. Jaga kebersihan rumah terutamanya dari longgokkan habuk dan barang-barnag yang tidak digunakan.
3. Pastikan pakaian betul-betul kering sebelum disimpan di dalam almari
Jika anda mengesan kehadiran kemitep, segera lakukan penyelenggaraan pada keseluruhan ruang dan musnahkan serangga yang dijumpai

Apakah nama dia? Stressful sebab selama ni ingat tak bahaya. Sekali dia menggigit plak..Update  : Already found out. It is Kamitetep / Phereoeca Uterella

Transformasi bilik tidur utama konsep ‘Modern English,’ pintu tandas tersorok dalam almari. Memiliki bilik tidur yang cantik dan selesa merupakan impian setiap orang. Tidak ramai di antara kita yang tahu bagaimana untuk menghias bilik tidur supaya kelihatan lebih menarik.

Cara menghias bilik tidur serta susun atur perabot memainkan peranan penting dalam memberi impak terhadap keluasan bilik terutamanya bilik tidur yang kecil dan ruang terhad. Susun atur perabot biarlah praktikal selain sesuai dengan aktiviti harian anda.

Transformasi bilik tidur utama. Bertemakan modern English, dinding dicat dengan warna white linen (Jotun). Paling menarik dalam almari ada pintu ke bilik air. Jadinya bilik air memang tersorok. Sangat privasi.

Jom kita lihat hasilnya.


Tak Susah Tanam Indoor Plant Ikut Saja Langkah Mudah Ini Gerenti Hidup Subur

Untuk memastikan indoor plant anda sihat dan cantik bukan sesuatu perkara yang susah, cukup sekadar memberi perhatian kepada keperluan asasnya dan memeliharanya dari sebarang jenis masalah dan penyakit.

Penjagaan Indoor Plant

Penggunaan indoor plant mewujudkan suasana yang menarik terhadap sesuatu persekitaran ruang itu. Tumbuhan yang kecil memberi warna dan pemandangan segar dari tepi tingkap atau di atas meja, sementara tumbuhan yang besar memberi suntikan menarik terhadap sesuatu sudut. Namun kadangkala masalah pokok mati, tidak berbunga pasti akan merisaukan anda sehingga menyebabkan ada di antara segelintir pemilik mengalami fobia akan keadaan ini. Sebenarnya, hampir kesemua masalah yang di hadapi oleh indoor plant amat mudah diselesaikan.

Pencahayaan

Tumbuhan amat memerlukan pencahayaan yang mencukupi mengikut jenis. Sebagai contoh tumbuhan berbunga memerlukan cahaya matahari mencukupi untuk membolehkan tumbuhan tersebut kembang mekar. Jika tumbuhan tidak mendapatkan jumlah pencahayaan mencukupi, daunnya akan mula kuning dan lama-kelamaan akan mati. Kebiasaannya, pemilik akan meletakkan pokok berhampiran dengan tingkap untuk mendapatkan pencahayaan semula jadi. Oleh itu, kenal pasti jumlah pencahayaan yang di perlukan oleh tumbuhan.

Suhu kelembapan dan penyiraman

Kebanyakan tumbuhan tumbuh sihat pada kadar suhu 60 hingga 70°F. Elakkan tumbuhan anda dari kawasan yang mempunyai kadar kepanasan dan sejuk yang tinggi seperti berhampiran dengan penghawa dingin dan peti sejuk. Bagi tumbuhan berbunga, bunganya akan berkembang mekar dalam tempoh lama jika kadar suhu persekitaran di tahap sederhana. Suhu melebihi 75°F akan menyebabkan kadar penyejatan air di dalam tanah menjadi cepat dan boleh menyebabkan tumbuhan kering kontang dah terdedah kepada penyakit serta mudah diserang penyakit.

Tanaman terarium atau bekas bertutup memberikan kadar kelembapan yang tinggi untuk tumbuhan dari jenis sukulen. Kadar penyiraman yang terlalu kurang atau berlebihan boleh menyebabkan tumbuhan bermasalah. Daun akan bertukar menjadi kekuningan dan mati secara perlahan-lahan jika kekurangan air. Mana kala jika berlebihan air, akar tumbuhan akan lemas dan boleh menyebabkan tumbuhan mula lembik dan mudah diserang penyakit. Periksa tanah di dalam pasu setiap hari untuk memastikan kadar kelembapan mencukupi.

Kebanyakan pasu untuk tumbuhan di dalam rumah tidak mempunyai lubang pasu, oleh itu jumlah air yang diperlukan untuk pokok besar adalah sebanyak 250ml dan untuk tumbuhan kecil sebanyak 50ml hingga 100ml bergantung pada saiz tumbuhan.

Kaedah lain untuk memastikan kadar kelembapan tanah adalah dengan mengangkat pasu, jika pasu ringan bermakna kadar kelembapan sudah tiada. Anda juga boleh menggunakan kaedah penyiraman dari bawah pasu. Letakkan tumbuhan yang pasunya berlubang ke dalam bekas yang telah di isi air dan biarkan tanah meresap air secara perlahan. Bila kadar kelembapan sudah mencukupi di bahagian atas tanah, keluar kan pasu dari bekas air tersebut dan biarkan lebihan air tadi keluar dan jangan biarkan pasu terendam di dalam air untuk satu jangka masa yang lama.

Tip: siram tumbuhan anda dari bahagian atas tanah sebulan sekali untuk mengelakkan wujudnya garam mineral dan siram tumbuhan anda sebelum ia menjadi layu. Jika terdapat habuk yang berwarna keputihan pada permukaan tanah di dalam pasu, itu menunjukkan tanah tersebut sudah bergaram.

Pembajaan

Pembajaan dilakukan sebulan sekali dan pada kadar yang sangat minimum. Pemilik kediaman digalakkan mengguna baja organik kerana ia kurang panas dan selepas proses pembajaan tumbuhan perlulah segera disiram. Bagi tumbuhan berbunga, pembajaan mestilah dilakukan selepas tumbuhan tersebut habis kitaran berbunga kerana dikhuatiri baja tersebut akan panas dan menyebabkan kerosakan kepada kudup bunga.

Penyediaan tanah

Untuk tumbuhan berpasu, sistem saliran tanah amat penting untuk memastikan air yang disiram boleh diserap dengan sebaiknya dan lebihannya dapat dikeluarkan. Untuk memastikan tanah di dalam pasu boleh mengalirkan air dengan baik, anda perlu campurkan sedikit pasir di dalam tanah tersebut. Pasir tersebut dapat membantu pengudaraan di dalam tanah, memperbaiki tumbesaran akar di dalam tanah dan memudahkan air mudah di resap oleh tanah.

Tips penjagan indoor plant  dari Rent A Plant

Bagi anda yang mempunyai kebun dan dusun durian di kampung, sudah pasti pernah berdepan dengan masalah buah yang rosak akibat ditebuk haiwan perosak seperti tupai.

Malah, meski pelbagai cara dan kaedah sudah dilakukan bagi untuk menanganinya, namun masalah tersebut masih tidak berhasil atau berjaya untuk diatasi.

Buat anda yang ingin mengatasi masalah tersebut, tidak perlu lagi berasa bimbang dan khuatir kerana kini ada cara dan kaedah yang boleh anda lakukan untuk menangani daripada haiwan perosak ini terus berleluasa di kebun dusun durian anda.

Apa yang cuma perlu anda lakukan adalah hanya menggunakan sekeping atau dua keping ‘aluminium plate’ yang boleh dibentuk kemudian diletakkan pada setiap batang pokok durian menggunakan paku seperti yang tertera dalam gambar di bawah.

Pastikan keliling batang pokok durian anda itu telah balut dengan ‘aluminium plate’ dengan ketat supaya ia tidak mudah tertanggal dan sebagainya.

Akhir sekali, apa yang anda perlu lakukan adalah sapukan sedikit minyak di keliling permukaan ‘aluminium plate’ yang telah dipasang pada batang pokok durian. Dengan kaedah ini, dipercayai boleh menyebabkan haiwan perosak seperti tupai ini susah dan tidak lagi berupaya untuk naik ke atas dahan pokok durian anda lagi selepas ini.

Semoga perkongsian manfaat ini dapat dikongsi bersama orang ramai dan selamat mencuba!

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan tanaman pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai tanaman pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan tanaman pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Pokok senduduk atau nama saintifiknya Melastoma malabathricum merupakan pokok renek yang  biasa dijumpai di dalam belukar dan semak yang tidak terlalu tebal. Tinggi purata pokok senduduk ialah 1 meter. Namun ia boleh mencapai ketinggian hingga 3 meter. Batangnya berwarna kemerahan dan dilitupi oleh bulu-bulu halus. Sama seperti batang, daun dan buahnya juga dilitupi bulu ini. Bunganya cantik dan mempunyai lima kelopak dengan stamen berwarna kuning di tengah-tengahnya. Bunga senduduk yang paling biasa dijumpai berwarna ungu gelap hingga ke merah jambu dan putih.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Biasanya, cara paling mudah dan cepat kita nak membunuh atau membasmi nyamuk adalah dengan menyembur sahaja semburan aerosol tanpa berfikir panjang. Tetapi suka atau tidak, kita tidak boleh abaikan hakikat yang bahan ini beracun. Walaupun kandungan racun dalam semburan ini rendah, tetapi jika digukan berulang kali ia boleh mendatangkan bahaya.

Jadi untuk kurangkan risiko masalah kesihatan dalam jangka masa yang panjang, adalah lebih baik jika kita ambil pendekatan yang lebih selamat iaitu dengan menggunakan tumbuhan sebagai penghapus nyamuk dan serangga perosak lain.

Terdapat 6 tanaman pilihan yang IMPIANA sarankan untuk anda :

1. Kucai
Tanaman herba yang paling mudah ditanam. Ia boleh hidup di bawah matahari penuh atau redup. Bahan kimia dari tanaman kucai juga dapat menghalang kehadiran afid dan kumbang di taman anda.

2. Pudina
Ia biasa ditanam di dalam pasu atau batasan. Kelebihan pudina dapat menghalang kehadiran serangga seperti lalat putih yang memakan bahagian bawah daun, serangga, semut dan pepijat.

3. Petunia
Petunia adalah musuh kepada kumbang tanduk, pepijat, belalang dan cacing.

4. Bayam Duri
Sesuai ditanam di halaman rumah untuk menghalau sejenis ulat berbentuk seakan-akan ulat beluncas.

5. Ulam Raja
Merupakan musuh ketat kepada kupu-kupu. Bahaya kupu-kupu yang meninggalkan larva di bawah daun boleh melemahkan tanaman. Ulam Raja juga dapat menghalang serangan lipas di kediaman anda.

6. Ketumbar
Tumbuhan yang wajib ada di dapur. Ia bukan sahaja dapat menyedapkan makanan, ia juga dapat menghalau kumbang, afid dan hama yang disebut sebagai spider mite.


Kabinet Dapur Dah Berusia 10 Tahun? Teknik Cat Ini Mampu Tukar Kabinet Anda Seperti Baru

Anda mempunyai kitchen kabinet berusia lebih dari 10 tahun? Sudah bosan dan ingin membina yang baru? Apa kata anda cat sahaja bukan saja nampak baru tapi ribuan duit juga dapat dijimatkan.

Barang-barang

Tanggalkan semua engsel/tombol yang terdapat pada kabinet dapur anda.

Setelah ditanggalkan letakkan ia dalam satu bekas agar senang apabila ingin dipasang nanti. Kemudian tandakan semua tempat dengan tape atau buat label agar ketika memasang nanti tidak tersalah tempat.

Alaskan plastik atau kertas suratkhabar sebagai lapik kepada semua pintu kabinet yang telah ditanggalkan. Ini agar kerja-kerja mengecat anda tidak merosakkan lantai atau barangan lain.

Gunakan pembersih untuk membersihkan pintu kabinet. Anda juga boleh mencucinya menggunakan campuran cuka dengan air atau pun sabun. Lap sebersihnya hilang tanggal semua daki, kotoran hitam dan sawang. Gunakan vacuum untuk memudahkan kerja.

Setelah bersih anda boleh bersedia untuk proses seterusnya. Dengan menggunakan kertas pasir, sapu permukaan kayu kabinet dengan kertas pasir untuk melicinkan dan juga menghaluskan permukaannya. Ini dapat mencantikkan lagi permukaannya apabila siap dicat kelak.

Cat pintu kayu kabinet dengan cat water based untuk lapisan pertama. Setelah itu biarkan ia betul-betul kering. Proses ini mungkin mengambil masa semalaman.

Setelah selesai sapukan pula cat kayu tadi. Gunakan apa sahaja warna yang anda sukai. Biarkan kering.

Pasangkan kembali pintu kabinet. Kemudian tombol juga perlu dicat barulah nampak sempurna. Anda juga boleh menukar tombol baru mengikut citarasa.

LIHATLAH HASILNYA MEMANG NAMPAK BARU.

Sumber: http://www.littledekonings.com

Ada tak di kalangan anda yang gemarkan konsep dekorasi hiasan dalaman rumah yang bertemakan gaya ala Hollywood Style seperti ini? Konsep yang mengetengahkan ciri-ciri elemen glamor dan mewah ini sudah semestinya menjadi kesukaan ramai khususnya buat mereka pencinta filem antarabangsa.

Melihat pada mata kasar sahaja pasti anda sudah mampu menwujudkan ciri utama yang harus ada untuk penataan ala Hollywood Style ini. Semestinya ia menjelmakan suasana glamor dan mewah.

Tidak terhad kepada fabrik dan kayu sahaja, material daripada elemen lain turut digunakan seperti kristal,tembaga dan labuci. Kebanyakkan perabot seperti meja sisi dan ottoman menggunakan kayu seperti mahogani, mapel dan bic yang kebanyakannya berasal dari Amerika Syarikat.

Manakala untuk pemilihan warna pula, palet warna cerah dan berkilau seperti warna metalik, emas dan permata sesuai dipadankan pada perabot dan kemasan lembut. Gandingkan bersama warna neutral seperti putih dan hitam untuk warna seting ruang dan mencetuskan kontras, seperti warna dinding dan juga warna kusyen.

Terdapat beberapa aksesori yang sesuai untuk digayakan, seperti arca, lampu vintaj, lukisan dan foto hitam putih. Bagi menambahkan seri, lampu candelier kristal vintaj digunakan bagi mewujudkan pencahayaan aksen yang elegan. Di meja sisi pula, lampu meja terendak moden boleh dipadankan bersama.

Foto: Carian Pinterest

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.

Pasangan yang bagus adalah pasangan yang mampu memberi nilai positif di dalam ruang. Macam pasangan duet menyanyi. Pasangan yang dimaksudkan adalah pasangan warna yang lazim membuat kita pening. Apakah padanan yang paling tepat untuk kita. Ada di kalangan kita tidak suka teknik padanan harmoni, matching- matching…..bukan style mereka…siapa sangka warna yang tidak pernah anda duga dipadankan mampu mewujudkan magis….

Ini adalah antara pilihan padanan warna menarik untuk anda…

Turquoise + Pink

Pesona penuh keriangan dan sweet. Rona lembut dan ceria melambangkan jiwa yang positif dan berani mencuba. Bagaikan bunga teratai dan daunnya di tengah tasik. Keindahan dua rona ini cukup memukau ruang kediaman anda. Padankan di ruang kamar anda dengan gaya scandinavian, tropika atau kontemporari, wow! Memukau!

Idea penuh terancang dan berani. Unik dan memberi ipak mewah dan eksklusif

Pilihan warna yang melambangkan keindahan pantai dan dasr laut yang indah.

Ruang nampak penuh eksotik , berani dan kreatif dengan padanan warna serta corak.

Nada pastel juga memberi tenaga positif

Coklat + Emas

Tidak perlu banyak emasnya, cukup sekadar menghidupkan suasana agar elemen coklat tidak memberikan mood suram.

Elegan, penuh berbudaya dan megah. Selalunya rona jingga akan menggantikan emas jika tidak mahu benda berkilau. Anda boleh memilih padanan ini untuk ruang akan yang menggunakan kayu mewah atau ruang tamu. Padanan bijak ini boleh dilakukan antara perabot dan aksesorisnya. Emas itu boleh datang dari aksesori tembaga macam barang antik atau tradisi. Simple!

Perang tua memberi elemen maskulin dan klasik. Imbangan rona terang dan gemerlapan, mengurangkan rasa kejung pada tata hias.

Kelabu + Kuning

Umpama sekuntum bunga kuning di tengah padang salju..itu inspirasinya.

Satu lagi ilham eksklusif. Warna yang agak berat tetapi mempunyai nilai riang dan serius di dalamnya. Anda yang mahukan gaya english modern atau  country mungkin boleh mencuba kelainan daripada ilham seumpama ini. Bunyinya macam pelikkan tetapi dari aspek visual ia sememangnya unik dan tidak jemu dipandang.

Kelabu memberi ipak moden dan dilembutkan dengan rona kuning.Jadi ruang tidak nampak membosankan.

Clean cut, kemas dan sweet.

Padanan bersahaja dan nampak hidup. Kunning memberi keseimbangan pada ruang kelam ini.

Coklat + Turquoise

Ruang sebenarnya dihias ringkas tetapi nampak terisi mewah dan ideal.

.Mewah, menggoda dan moden . Pertemua dua elemen kuat dalam satu medium memberikan pelbagai perspektif pada padanan coklat dan turqoise ini. Ia memberi satu kepuasan pandang dan memberi kefahaman baru kepada anda yang ragu-ragu mencuba bermain dengan warna. Anda yang sukakan gaya moden klasik, english kontemporari malah moden boleh mencubanya.

Padanan yang kreatif dan bermain dengan tone. Tetapi masih menyerlah nilai elegan dan mewah.

Tidak perlu banyak, cukup sebuah dinding bagi menghidupkan tata hias coklat ini.

Simple tetapi jelas nampak elemen mewah dan artistik pada padanan warna ini.

Sudah banyak artikel tentang rumah yang disiarkan oleh IMPIANA baik dari jenis teres hingga ke rumah high rise disekitar semenanjung Malaysia. Kali ini IMPIANA ingin mengajak anda untuk menjengah saudara borneo kita di negeri Sarawak yang mana mereka amat terkenal dengan pembuatan rumah panjang yang boleh memuatkan lebih daripada 10 keluarga dalam satu rumah. Jika dalam sebuah komuniti adanya ketua kampung, ketua adat dan tok batin, di rumah panjang tanggungjawabnya tergalas di bahu seorang tokoh bernama Tuai Rumah.

Rumah panjang tradisional diperbuat daripada sumber semula jadi seperti kayu,buluh dan dibina secara bertingkat di atas tanah. Lazimnya ia akan menempatkan semua ahli keluarga dalam satu rumah dan berkongsi ruang tamu yang sama dalam saiz panjang dari hujung ke hujung. Kebiasaanya, kediaman jenis ini menjadi penempatan buat suku kaum Iban, Melanau, Orang Ulu dan Bidayuh.

Rumah panjang tradisional dibina menggunakan tiang jenis kayu keras dan tidak mudah rosak seperti kayu belian manakala binaan bumbungnya diperbuat daripada daun rembia dan apa jua jenis daun yang tebal dan tahan lasak. Untuk menampung penduduk yang ramai lantainya diperbuat daripada buluh, papan atau kulit kayu. Tangganya pula dihasilkan daripada sebatang kayu bulat yang ditakik menggunakan beliong.

Walaupun negara kita sudah memasuki zaman moden dimana pembuatan rumah juga turut mengikuti arus peradaran zaman, begitu juga dengan rumah panjang, hari ini sudah ada rumah panjang moden tetapi senibinanya kekal sama seperti tradisional. Sepertimana perkongsian yang dibuat oleh seorang pemilik laman sosial iaitu Andrewson Luat Jantai yang mana beliau telah berkunjung ke salah satu rumah panjang moden yang terletak di daerah Bintulu, Sarawak.

Senibinanya diperbuat daripada batuan konkrit dengan hiasan dalaman yang moden. Seperti contoh, penggunaan kipas elektrik dihadapan setiap bilik keluarga, sofa dan dapur moden. Terdapat seramai 33 keluarga yang mendiami rumah panjang tersebut.

IMPIANA paparkan untuk anda beberapa rumah panjang moden untuk kita ketahui dengan lebih luas salah satu khazanah budaya berbilang kaum yang ada di Malaysia.


Sambung Nyawa Batik Rawatan Untuk Hilangkan Bisa Ular, Kalajengking, Tabuan, Lebah dan Antidot Demam

Daun sambung nyawa memang telah diperakui pelbagai khasiat terutamany untuk penyakit darah tinggi. Tanaman mudah hidup dan cepat membesar. Tapi ramai yang tak biasa atau mungkin tak pernah tengok daun sambung nyawa batik. Tanaman renek ini mempunyai bunga berwarna kuning. Menurut Dr. Taweesak Panpoca dari Bangokok, Thailand, Daun sambung nyawa batik lebih tinggi khsiatnya terutama merawat masalah atau penyakit yang berkaitan dengan bisa. Antaranya ialah:

1. Ubat untuk kayap
Ambil akar dan daun 5-6 helai, basuh bersih tumbuk dan letak tempat kayap biar selama 1 jam. Buat selalu selama 3 hari berturut2 hingga kayap menjadi kering.

2. Luka bernanah
Ambil 2-3 helai daun, tumbuk dan letak tempat bernanah untuk selama 1 jam. Buat ini selalu selama 3 hari hingga luka kering.

3. Nyah bisa/sakit patuk ular (Admin nasihat: Apa2 pun pergi hospital dulu)
Ambil 2-3 helai daun makan, selain itu ambil daun lain tumbuk secukupnya dan letak tempat kena patuk, balut selama 10-12 jam, sakit akan hilang.

4. Sengat kala jengking/tebuan/lebah, buat seperti di atas.

5. Memberhentikan darah. Tumbuk dan letak pada luka. Dlm 10 minit darah akan berhenti. Buat selalu parut akan hilang.

6. Kuatkan tulang: 5-6 helai daun, basuh bersih , didihkan dan minum (tidak diceritakan berapa litre air).

7. Antidote untuk demam. Rebus akar dan daun . Minum utk kurangkan panas.

3 Tanaman Herba Paling Mujarab Cegah Lipas Secara Alami. Memang keabnyakan rumah mesti akan hadir si lipas ni. Tak kira bersih macma mana pun, kebaisaanya akan ada juga. Samapi akdangkala terfikir, dari mana datangnya. Betul tak? Selain menggunakan bahan atau produk pencegah dan pembasmi lipas, anda juga boleh cuba gunakan 3 tanaman ni sebagai alternatif.

Dipetik dari perkongsian The Pratical Planter, berikut adalah 3 jenis tanaman yang memabntu mengusir dan mencegah kehadiran lipas di dalam kediaman

Terdapat banyak jenis tanaman harba yang sesuai digunaakn untuk mencegah lipas. Namun, daun salam adalah tanaman herba yang paling efektif. Kandungan Eucalyptol yang terdapat di dalam daun salam amat tidak digeamri oleh lipas

Selain kandungan Eucalyptol diguanakan sebagai salah satu bahan untuk menghasilkan ubat batuk, ia juga didapati berupaya mengusir serangga. Ia turut digunakan oleh veterina untuk merawat parasit yang terdapat pada haiwan

Bepeta cataria atau nama tempatanya cat nip amat digemari oleh kucing. Para pengkaji di Lowa State University berpendapat, catnip lebih efektif mencegah lipas jika dibandingkan dengan bahan kimia yang lain.

Di dalam catnip terkandung Nepetalactone yang berfungsi secara alami mencegah lipas. Selain itujuga, ia berupaya mencegah serangga perosak lain seperti semut dan kumbang.

Selain warna dan bunga yang cantik, kekwa berupaya mencegah serangga seperti nyamuk dan lipas. Kenapa kekwa tidak digeamri lipas? ini kerana ia mengandungi Pyrethrum. Ia merupakan anti oksida alami yang terdapat di dalam buga dari kelaurga Pyrethrum seperti kekwa.

Ramai yang minat dan teringin sangat nak tanam sayur sendiri kan? Tapi ada beberapa perkara yang sentiasa menjadi alasan dan halangan. Antaranya ialah, tak ada masa, tak sempat nak siram, nanti pokok mati, peralatan nak berkebun mahal, tak ada ruang dan macam-macam lagi lah.

Ni, IMPIANA nak ajak semua tanam kangkung dengan tidak menggunakan modal yang tinggi, paling mudah di tanam, tak perlu ruang yang luas, tak perlu siram hari-hari dan yang paling penting, cepat dituai.

Berikut adalah langkah-langkah untuk tanam kangkung hanya dengan menggunakan besen dan penapis yang telah disediakan oleh Baja AB Plus Premium

1) Sediakan bekas untuk menakung air baja di bahagian bawah

2) Sediakan satu bekas berlubang-lubang kecil untuk bubuh biji benih kangkung. Pastikan saiz bekas tersebut lebih kurang sama.

3) Isikan air baja AB Plus sehingga melepasi sedikit dari dasar bekas yang berlubang-lubang. Taburkan benih-benih kangkung seperti di dalam gambar.

4) Tutupkan dengan kain gelap beberapa hari sehingga akar dan pucuk kangkung keluar (seperti taugeh)

5) Apabila pokok kangkung sudah mempunyai daun, pokok kangkung sudah boleh diletakkan kepada cahaya matahari. (pastikan paras air kena kepada akar pokok)

6) Keadaan pokok kangkung apabila diletakkan di cahaya matahari secara terus.

8) Apabila sudah 3 ke 4 minggu pokok kangkung sudah boleh dituai dimasak belacan

Setahun Tanam Tak Berbuah, Letak Daun Kering 2 Minggu Dah Berputik. Menyemai benih, sudah pasti diharapkan buahnya dituai. Tapi, tak semua hasil tanaman membuahkan hasil. Ada yang tumbuh subur dan dipupuk pun masih tak ada rezeki untuk berbuah.

Melalui perkongsian Aisyah Othaman dari abu Nummuulfahm, beliau berkongsi petua yang cukup mudah untuk dilakukan tanpa mengeluarkan kos sesen pun. Hanya menggunakan daun-daun kering!. Hasilnya pula boleh dilihat dalam masa hanya dua minggu.

Pokok limau Abunummuulfahm sedang membesar dan mengeluarkan hasil yang banyk selepas setahun lebih ditanam

Sepanjang 1 tahun lebih ni ada sekali letak baja. Tu pun masa awal-awal tanam. Lepas tu dah tak letak ape pun. Dalam Febuari baru-baru ni, baru teringat 1 petua daripada mak yang dilakukan pada pokok bunga kantan miliknya. Saya cuba buat teknik yang sama pada pokok limau. Seleaps dua minggu, dengan izinnya, pokok limau tu mula berputik dengan banyaknya

20 Feb 2017- Selepas 2 minggu cubaan petua meletakkan daun kering pada pangkal pokok, mula keluar banyak putik-putik putih

22 Februari 2017- Selepas 2 minggu cubaan petua, mula keluarkan bunga.

15 Mac 2017- Selepas bunga gugur dan pokok limau mula berbuah.

Hanya letak daun-daun kering atau daun rumput kering pada pangkal pokok. Bagi pokok bunga kantan sesuai juga letak daun rumput kering.


Guna Campuran 2 Bahan Ini Dapat Elak Kipas Dari Cepat Berhabuk

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Saat tengah seterika baju, tiba-tiba terbakar. Mesti anda gelabahkan. Bukan sekadar pening memikirkan baju yang dah berlubang, kesan yang melekat pada seterika pun boleh jadi hangus dan menjejaskan pakaian lain.

Kesan hitam pada tapak seterika disebabkan oleh fabrik yang terbakar memang sudah menjadi kebiasaan. Disebabkan oleh lapisan hitam ini juga ia berpotensi meninggalkan kesan pada pakaian lain. Ada juga akan mengakibatkan pemanasan tidak sekata pada tapak seterika.

Langkah mudah adalah beli sahaja seterika baru. EH! nanti dulu. Kotoran je, bukan tak boleh dibersihkan. Seterika masih elok dan boleh digunakan. Terdapat pelbagai cara untuk mencuci atau menanggalkan kesan terbakar pada tapak seterika. Namun kali ini, Impiana nak tunjuk cara paling mudah dan murah iaitu hanya dengan menggunakan garam.

Bahan-bahan:

3 sudu Garam (tak halus dan tak kasar)
2 keping surat khabar

Cara-cara:

1. Bentangkan surat khabar dan letakkan garam di atasnya

2. Panaskan seterika pada suhu yang paling panas

3. Gosok seterika pada garam berulang kali sehingga semua kesan hangus tertanggal dan permukaan seterika berkilat

Pernah anda terfikir ruang dewan yang sering digunakan untuk pelbagai majlis keraian atau pertandingan boleh diubahsuai menjadi sebuah rumah kediaman yang begitu cantik? Mesti ada dikalangan anda yang berfikiran sedemikian kan, betul tak?

Bagi anda yang baru sahaja mengetahui renovasi seperti ini sudah pasti mahu melihat foto sebelum dan selepas transformasi serta hasilnya. Jadi, tunggu apa lagi mari lihat bersama IMPIANA.

Tidak dinafikan, ruang dalaman rumah yang besar membolehkan anda mempunyai kelebihan untuk melakukan pelbagai transformasi dari segi struktur dan rekaan hiasan ruang dalaman rumah.

Siapa sangka ruang dewan yang sering digunakan untuk mengadakan pelbagai majlis keraian atau pertandingan mampu diubahusai sehingga menjadi sebuah rumah kediaman yang begitu cantik, unik dan selesa untuk didiami.

Lihatlah hasilnya, sememangnya ia tampak sangat menakjubkan, betul tak? Jadi, bagi anda mempunyai wang bajet yang besar mungkin transformasi ubahsuai seperti ini boleh dijadikan sebagai salah satu sumber inspirasi kepada anda semua

Sumber: Facebook Rumah Impian


‘Heart Wood’ Warna Sensasi Dulux 2018

Kuala Lumpur, 6 Februari 2018: AkzoNobel, syarikat peneraju dalam industri cat, penyaduran dan pengeluar cat jenama Dulux hari ini mengumumkan pelancaran ramalan trend tahunan, ColourFutures yang menggambarkan gaya warna utama utnuk 2018. Warna terunggul yang dipilih sebagai Warna Tahunan 2018 adalah Heart Wood. Pemilihan warna ini dipilih berdasarkan penyelidikan yang telah dibuat terhadap trend, pandangan dan sikap pengguna.

Dengan tona merah jambu matang yang lembut dan panas, ia membawa ciri-ciri sentuhan kulit kayu-kayan dan mampu menyerlahkan suasana keselesaan yang tampil ringkas kepada anda yang inginkan keselesaan dan mewujudkan persekitaran kediaman yang lebih mesra.

“Dengan masa yang berlalu dengan pantas terutamanya disebabkan oleh kehidupan yang kian sibuk, kini adalah masa untuk kita berhenti sejenak dan mencari ketenangan. Kediaman kita perlu menjadi tempat yang membolehkan kita merendahkan nada bising, runag untuk menyemai nilai serta menyegarkan semula minda dan badan. Warna boleh memainkan peranan signifikan dalam mencapai keseimbangan antara kesibukan dunia luar dan ketenangan dalaman,” jelas Pengarah Kreatif Pusat Estetik Global Dulux, Heleen Van Gent.

Sudah menjadi kebiasaan apabila menjelang musim perayaan Hari Raya Aidilfitri setiap tahun, ramai yang akan pulang ke kampung halaman khususnya bagi mereka yang menetap di sekitar kawasan Lembah Klang.

Rentetan kemeriahan sambutan perayaan Aidilfitri yang bakal diraikan, masalah kesesakan lalu lintas di lebuh raya sering berlaku dan dihadapi oleh semua pengguna jalan raya.

Jadi, adalah lebih baik sekiranya anda dapat elakkan daripada turut serta menghadapi masalah tersebut dengan merancang perjalanan anda supaya lancar dan selamat sampai ke destinasi yang ingin dituju.

Oleh itu, semua pengguna jalan raya yang bakal menggunakan Lebuhraya Utara-Selatan untuk pulang ke kampung disarankan merancang perjalanan anda dengan mengikuti cadangan waktu perjalanan oleh PLUS Malaysia.

Tetapi, sebelum itu ingin diingatkan kepada semua pengguna jalan raya untuk memastikan baki kad Touch ’n Go dan eWallet mencukupi sebelum memulakan perjalanan.

Semua pengguna lebuh raya juga boleh mendapatkan maklumat trafik terkini menerusi Twitter @PLUSTrafik, Aplikasi PLUS, Chatbot PUTRI, papan tanda elektronik (VMS) di lokasi-lokasi terpilih serta mengikuti laporan trafik terkini menerusi siaran-siaran radio utama negara.

Siapa sahaja yang tidak mengenali dengan selebriti popular dan sensasi, Diva AA atau nama sebenarnya Azwan Haji Ali yang sememangnya lantang dan bergiat aktif di ruangan laman media sosial.

Baru-baru ini, selebriti terkenal itu telah meluahkan rasa tidak berpuas hati dengan terhadap segelintir sikap staf pihak pengurusan kediamannya yang didakwa telah bersikap kurang sopan.

Bagi yang tidak tahu, untuk maklumat anda Diva AA kini menetap di salah sebuah unit kondiminium di sekitar bandar Sungai Besi, di ibu negara.

Figura popular yang sentiasa menjadi perhatian ramai ini telah menyuarakan perkara tersebut menerusi beberapa hantaran yang dimuat naik di akaun laman media sosial miliknya.

Pada masa sama, Diva AA memaklumkan ada segelintir staf pihak pengurusan kediaman tersebut juga didakwa telah menganggu kawasan kediamannya termasuk

Susulan daripada situasi yang berlaku, hos rancangan realiti hiburan Lagu Cinta Kita musim kedua itu berkata bahawa dia telah membuat keputusan untuk berpindah dan menjual unit kondominium miliknya dengan segera.

Diharapkan, masalah konflik yang dihadapi antara Diva AA dan pihak pengurusan kediamannya itu dapat diselesaikan dengan secara baik bersama kedua-dua belah pihak.

Tidak kira apa jua peringkat umur, gaya hidup seseorang bukan hanya ditentukan oleh tahun kelahiran masing-masing tetapi pada pilihan kita yang membuatkan hidup lebih bermakna. Bukan pada apa yang anda lakukan, tetapi pada apa yang anda cintai. Bukan pada umur anda, tetapi pada cara anda jalani kehidupan.

EcoWorld, melalui kempen “For Generations”, kini menyediakan kediaman yang memenuhi setiap aspek dan gaya hidup generasi berlainan yang unik dan istimewa. Buat anda yang mahukan pengalaman menaiktaraf kehidupan yang berubah seiring masa, EcoWorld mempunyai pilihan bagi setiap peringkat hidup yang memerlukan perincian sesuai mengikut gaya hidup.

Antara 14 gaya hidup “For Generations” berikut, yang mana satu menggambarkan anda?

Gaya Hidup “The Zen Generation”Untuk mereka yang mahu benar-benar merehatkan fizikal dan mental dari segala lelah kehidupan, kediaman EcoWorld memberi ruang riadah yang nyaman, sesuai untuk aktiviti meditasi.

Gaya Hidup “The Explorer Generation”

Bagi mereka yang berperasaan ingin tahu yang tinggi, kombinasi imaginasi dan alam sekitar menjadikan pengembaraan mereka lebih menarik dan penuh keajaiban.

Gaya Hidup “The Ever Learner Generation”

Bagi mereka yang percaya bahawa umur tidak menjadi penghalang untuk belajar perkara baru, anda akan sentiasa mempunyai pengalaman menarik di EcoWorld Life Space.

Gaya Hidup “The Culinary Generation”

Untuk pencinta seni masakan yang mengimpikan dapur luas dan selesa, ukir memori indah bersama keluarga dan rakan-rakan dengan hidangan makanan sendiri yang pastinya istimewa.

Gaya Hidup “The Trend Seeker Generation”

Mereka yang sentiasa up-to-date dengan trend semasa mempunyai platform khas untuk mengekspresikan kreativiti mereka di EcoWorld Labs.

Gaya Hidup “The Minimalist Generation”

Khas buat mereka yang impikan kehidupan simple tanpa kecelaruan yang menyemakkan, ruang kediaman EcoWorld direka dengan ketenangan dan penuh kesederhanaan.

Gaya Hidup “The Digital Nomad Generation”

Bagi mereka yang sentiasa bekerja on-the-go. persekitaran bertenaga di EcoWorld pasti dapat memberi inspirasi kepada penghasilan idea-idea kreatif anda.

Gaya Hidup “The Gym Rat Generation”

Untuk mereka yang mementingkan gaya hidup sihat, gimnasium komunal dilengkapi semua peralatan yang anda perlukan untuk meningkatkan tahap kecergasan.

Gaya Hidup “The Nature Friendly Generation”

Bagi pencinta alam semula jadi, kediaman direka dengan taman atau santuari peribadi untuk anda memupuk minat berkebun.

Gaya Hidup “The Pet Lover Generation”

Buat mereka yang mempunyai haiwan kesayangan, persekitaran mesra haiwan peliharaan di EcoWorld akan menjamin haiwan peliharaan anda merasa selamat dan menjadikan ia sebahagian daripada komuniti.

Gaya Hidup “The Artistic Generation”

Untuk anda yang mempunyai bakat seni, inspirasi dalam persekitaran kondusif di EcoWorld boleh menjadi permulaan kepada hasil karya agung anda.

Gaya Hidup “The Bold Creator Generation”

Buat anda yang berwawasan tinggi dengan idea-idea hebat, pusat perniagaan dengan konsep Intelligent Space di EcoWorld mampu memberikan anda inspirasi tanpa limitasi.

Gaya Hidup “The #POTD Generation”

Bagi mereka yang hidup aktif di laman sosial, EcoWorld menyediakan suasana dan latar belakang Instagrammable yang epik buat kenangan abadi anda.

Gaya Hidup “The Collector Generation”

Untuk mereka yang gemar mengumpul koleksi barangan unik, ruang tamu yang luas boleh bertukar menjadi galeri peribadi untuk hobi istimewa anda.

Semuanya tersedia bersama dengan lima pilihan projek terkini dari Eco World untuk menyempurnakan lagi gaya hidup idaman anda.

BRYDON
Jika anda gemarkan alam semulajadi dan seni bina, Eco Horizon’s Brydon yang terletak di Batu Kawan, Pulau Pinang adalah pilihan yang paling sesuai untuk anda seisi keluarga. Rekaan banglo dan semi-d yang terletak di kawasan selamat dan tenang membolehkan anda dan keluarga tercinta memperolehi ketenangan minda, sekaligus menikmati hidup secara maksimum.

CORA
Untuk rumah yang “vibrant” seperti diri anda, Cora di Eco Ardence, Shah Alam sangat sesuai kerana rekaan rumah taman, semi d dan banglonya hadir dengan clubhouse ekslusif, kawalan keselamatan terbaik dan laluan bertaman yang menarik di belakang rumah. Hub gaya hidupnya iaitu Ardence Labs, membolehkan anda berseronok dan makan-makan dalam persekitaran yang ceria. Hidup di Cora pasti tidak akan membosankan.

HAZELTON
Mencari rumah yang sesuai untuk diri anda bagaikan “custom-made suit”? Hazelton di Eco Forest, Semenyih direka dengan prinsip ergonomic untuk kesemua jenis gaya hidup. Dengan konsep ErgoHomes (rekaan ekslusif EcoWorld), setiap unit dilengkapi dengan laman peribadi.

REGENT GARDEN
Reka sendiri rumah idaman anda dengan EcoWorld kerana tiada siapa yang lebih mengetahui apa yang anda inginkan. Konsep “Design to Own” di Regent Garden Eco Grandeur, Puncak Alam memberikan anda kebebasan dan fleksibiliti untuk mencipta rumah impian anda. Serlahkan keunikan rekaan rumah anda berbanding orang ramai hanya di Regent Garden, Eco Grandeur.

ROSÉ
Langkah masuk ke Rosé dan anda akan rasa seperti telah masuk sebuah Eden dengan rumah-rumah serta taman yang memukau. Diinspirasikan rekaan klasik dan kontemporari Perancis terbaik, anda pasti akan jatuh cinta dengan rumah teres yang mempunyai ruang tamu yang amat luas. Selamat datang ke Rosé.